Politică Ultimele știri 


Guvernul României distruge, în mod premeditat, presa scrisă de 
limba română din R.Moldova. Cine îl manevrează, de fapt, pe 
secretarul de stat Adrian Dupu? De ce prigonește revistele care 
scriu despre identitatea românească, români și România? Rusia 
câștigă războiul informaţional cu ajutor de la București 

Scriitoare și redactor-șef al revistei "Literatura și arta”, Doina Dabija îl acuză pe Adrian Dupu, 
controversatul june care conduce, din postura de secretar de stat, Departamentul pentru 
Relaţia cu Republica Moldova, că acționează în mod premeditat pentru lichidarea presei scrise 
în limba română din Basarabia. 


Amintim că, de câțiva ani, de când Adrian Dupu a fost parașutat la șefia Departamentul pentru 
Relaţia cu R. Moldova, cu largul concurs al PNL și PSD, toate proiectele de finanţare depuse de 
revistele românești cu tradiţie în dreapta Prutului au fost respinse în mod programatic, fără 
argumente, ba chiar cu răspunsuri obraznice. Asta deși sumele în cauză sunt nu doar 
insignifiante, ci de-a dreptul rușinoase. Principalele reviste la care ne referim sunt "Literatura și 
arta”, "Ziarul de Gardă”, “Natura” și "Noi”. 


În schimb, Dupu finanţează instituţii de stat (care oricum sunt finanţate de la bugetul 
R.Moldova). Orice proiect care vorbește despre "identitatea românească”, "limba română”, 
“România”, "români” sau "Unire” este respins iremediabil. Drept urmare, publicaţii-fanion în 
cadrul Mișcării de Renaștere Naţională au început să dispară, altele abia ţinându-se pe o 
aparentă linie de plutire, în timp ce publicaţiile rusești sunt din ce în ce mai multe și 
împrăștiate la toate chioșcurile și tarabele. Doar un inconștient ar putea gira așa ceva. 


De ce distruge Adrian Dupu, în mod premeditat, presa de limbă română din R.Moldova? De 
această distrugere se face vinovat chiar Guvernul României, care îl menține în funcţie pe 
individul amintit în pofida dezastrului pe care l-a tot cauzat și în absenţa oricăror 

realizări. Faptul că Dupu e susținut puternic de PNL și PSD deopotrivă, ne face să ne întrebăm din 
care zone, mai exact, a fost parașutat junele Dupu în Guvernul României? Oare cine l-a adus și |- 
a impus pe el acolo, trasându-i o astfel de conduită ce prejudiciază România în stânga Prutului, 
fiind de neschimbat orice ar face? 


lată acuzaţiile lansate pe Facebook de scriitoarea și jurnalista Doina Dabija: 
"Lichidarea presei românești din Basarabia 
Rolul publicațiilor românești în Basarabia este și a fost întotdeauna unul important. 


Fiindcă, prin articolele de valoare ale intelectualilor noștri, acestea au încercat să informeze corect 
opinia publică, ajutându-ne să gândim și să simțim românește. 


La ora actuală, aceste reviste au rămas din ce în ce mai puţine și nu atât din lipsa cititorilor, cât din 
motivul că nu sunt susținute de nimeni. 


lar realitatea e tristă, pentru că, în timp ce publicaţiile românești sunt pe cale să dispară, cele 
rusești se tot înmulțesc și se află în chioșcuri pe primele rânduri.Însă la această rusificare și 
moldovenizare a poporului nostru nu participă doar Federaţia Rusă, care nu obosește cu 
propaganda ei, ci, din păcate, și Departamentul pentru Relaţia cu Republica Moldova, care și-a 
propus să execute fizic toată presa românească din Basarabia, punându-i într-un stil rusesc 
eticheta de: „Otkazat”!” (Respins) 


Se vede însă că acest departament, în frunte cu Secretarul de Stat, Adrian Dupu, nu cunoaște 
realitățile din R. Moldova și nici cele mai importante reviste românești, dând impresia că nu 
examinează dosarele depuse, dar pune note după ureche ori după spusele altora. Fiindcă, dintre 
cei 151 de participanţi din acest an, cei care au îndrăznit să menţioneze în proiectele lor: 
„Promovarea limbii române, realitatea istorică a persoanelor deportate, pentru neam și țară ori 
promovarea României și a valorilor românești în Republica Moldova”, s-au ales cu ștampila - 
respins în favoarea celor care vor să înființeze: „teatru on-line, revistă de economie, un colț de pace 
și educație fără graniță”. Nu zic, și acestea or fi importante, dar am impresia că domnul Dupu a 
respins tocmai dosarele în care a găsit numele de român ori România sau le-a pronunțat 
verdictul după un joc mai vechi din copilărie în care rupeam petalele unei flori și ziceam: „ Mă 
iubește, nu mă iubește...” 


Convingându-mă încă o dată că Secretarul de Stat al DRRM aprobă doar proiecte care-i convin ori 
rezultatele i se șoptesc din timp. 


Însă, un gest lăudabil este că acesta nu uită totuși de unii prieteni care participă și ei la această 
sesiune de finanţare și le aprobă câte 5-6 proiecte odată, în timp ce revistele: Natura, Noi, Ziarul 
de Gardă și Literatura și arta sunt lichidate printr-o singură mișcare, astfel lipsindu-i de dreptul 
la informaţie și adevăr pe cei peste 100 de mii de cititori ai acestor publicații. 


Se vede însă că atâta timp cât în fruntea Departamentului pentru Relaţia cu R. Moldova se vor 
afla astfel de oameni ca domnul Dupu, care execută cu ușurință orice ordin politic, revistele 
românești din Basarabia nu au nicio șansă de-a fi susţinute. 


Dar vor rezista, tovarășe Secretar de Stat, fiindcă „nu mor caii când vor câinii!” 
PS: Rezultatele evaluării proiectelor 2023 le găsiți pe site-ul drrm.gov.ro”. 

1 COMMENT 


INJECTIA FINALA Says fo /unăago 


Dupa chip, domnu' Dupu 


Seamana cu Lupu 
Ce te'ar insfaca 
Si te'ar sfarteca 


Daca esti Român 


Lup, salbatic caine 
Cine stie, maine 


Nu vei avea paine 

